ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่อง หลักเกณฑ์ วิธีการและเงื่อนไขการพักหรือหยุดให้บริการพลังงานพ.ศ. ๒๕๕๙ โดยที่เป็นการสมควรกำหนดหลักเกณฑ์วิธีการ และเงื่อนไขเกี่ยวกับการพักหรือหยุดให้บริการพลังงาน เพื่อให้การกำกับดูแลด้านพลังงานมีความมั่นคงมีประสิทธิภาพ เป็นธรรมและปกป้องผลประโยชน์ของผู้ใช้พลังงานอาศัยอำนาจตามความในมาตรา๕๘ แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการกำกับกิจการพลังงานเรื่อง หลักเกณฑ์ วิธีการ และเงื่อนไขการพักหรือหยุดให้บริการพลังงาน พ.ศ. ๒๕๕๙ข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้การพักหรือหยุดให้บริการพลังงาน หมายความว่าการหยุดการผลิต การส่ง หรือการจำหน่ายพลังงานทั้งหมดหรือเพียงบางส่วนเป็นการชั่วคราวคณะกรรมการ หมายความว่าคณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานผู้รับใบอนุญาต หมายความว่าผู้ที่ได้รับใบอนุญาตประกอบกิจการพลังงานตามพระราชบัญญัติการประกอบกิจการพลังงานพ.ศ. ๒๕๕๐สัญญาการให้บริการพลังงาน หมายความว่า สัญญาหรือข้อตกลงที่เป็นลายลักษณ์อักษร ซึ่งผู้รับใบอนุญาตที่ประสงค์จะพักหรือหยุดให้บริการได้ทำขึ้นเพื่อให้บริการพลังงานโดยการผลิตการส่ง หรือการจำหน่ายพลังงานให้แก่บุคคล หรือนิติบุคคลเหตุสุดวิสัย หมายความว่า เหตุใด ๆอันจะเกิดขึ้นก็ดี จะให้ผลพิบัติก็ดี เป็นเหตุที่ไม่อาจป้องกันได้แม้ทั้งบุคคลผู้ต้องประสบหรือใกล้จะต้องประสบเหตุนั้นจะได้จัดการระมัดระวังตามสมควรอันพึงคาดหมายได้จากบุคคลในฐานะและภาวะเช่นนั้นอันเป็นเหตุให้ไม่สามารถให้บริการพลังงานต่อไปได้ข้อ๔ให้ประธานกรรมการกำกับกิจการพลังงานเป็นผู้รักษาการตามประกาศนี้และให้คณะกรรมการเป็นผู้วินิจฉัยชี้ขาดปัญหาเกี่ยวกับการปฏิบัติตามประกาศนี้ข้อ๕ หลักเกณฑ์ วิธีการและเงื่อนไขเกี่ยวกับการพักหรือหยุดให้บริการพลังงาน ให้เป็นไปตามประกาศนี้ เว้นแต่ในกรณีที่มีสัญญาการให้บริการพลังงานซึ่งกำหนดหลักเกณฑ์วิธีการ และเงื่อนไขไว้โดยเฉพาะและต้องไม่ขัดหรือแย้งกับข้อ ๖ ของประกาศนี้ให้ดำเนินการไปตามนั้นข้อ๖ห้ามมิให้ผู้รับใบอนุญาตพักหรือหยุดให้บริการพลังงานอันอาจเป็นเหตุให้เกิดความเสียหายหรือผลกระทบต่อผู้ใช้พลังงานเว้นแต่เป็นการพักหรือหยุดให้บริการพลังงานชั่วคราวหรือช่วงระยะเวลาหนึ่งภายใต้หลักเกณฑ์ข้อหนึ่งข้อใด ดังต่อไปนี้(๑) ตามเงื่อนไขสัญญาการให้บริการพลังงานเงื่อนไขการอนุญาตประกอบกิจการพลังงาน เว้นแต่กรณีเป็นเหตุสุดวิสัยตามข้อ ๖ (๒)(๒) เหตุสุดวิสัย(๓) ตามคำสั่งทางปกครองจากคณะกรรมการ หรือหน่วยงานอื่นที่มีอำนาจตามกฎหมายข้อ๗การพักหรือหยุดให้บริการพลังงานตามข้อ ๖ (๒) และข้อ ๖ (๓)ให้ผู้รับใบอนุญาตดำเนินการ ดังต่อไปนี้(๑) ให้ผู้รับใบอนุญาตแจ้งการพักหรือหยุดให้บริการพลังงานให้สำนักงาน กกพ.ทราบโดยทันทีที่พักหรือหยุดให้บริการพลังงาน(๒) ให้แจ้งรายละเอียดข้อเท็จจริง ผลกระทบ แผนการแก้ไขปรับปรุงและวันที่จะเริ่มประกอบกิจการได้ ให้สำนักงาน กกพ.ทราบภายในสิบห้าวันนับแต่วันที่พักหรือหยุดให้บริการพลังงาน(๓) ให้รายงานความคืบหน้าผลการดำเนินการปรับปรุงแก้ไขให้สำนักงาน กกพ.ทราบทุกสามสิบวัน หรือตามที่คณะกรรมการมีคำสั่งข้อ ๘เมื่อพ้นจากสภาวะการพักหรือหยุดให้บริการพลังงานตามข้อ ๖ วรรคสองแล้วให้ผู้รับใบอนุญาตเริ่มการให้บริการพลังงานโดยทันทีและให้มีหนังสือแจ้งต่อสำนักงาน กกพ. ภายในเจ็ดวันนับตั้งแต่วันที่เริ่มให้บริการพลังงาน ทั้งนี้ผู้รับใบอนุญาตต้องดำเนินการให้เป็นไปตามกฎหมายอื่นที่เกี่ยวข้องด้วยการแจ้งตามวรรคหนึ่งให้มีรายละเอียดเกี่ยวกับวัน เวลาผลการตรวจสอบและการปฏิบัติตามกฎหมายอื่นที่เกี่ยวข้องข้อ๙ การแจ้งต่อสำนักงาน กกพ. ตามข้อ ๗(๒) ข้อ ๗ (๓) และข้อ ๘ ให้ผู้รับใบอนุญาตแจ้งเป็นลายลักษณ์อักษรโดยยื่นด้วยตนเองหรือส่งทางไปรษณีย์ลงทะเบียนตอบรับต่อสำนักงาน กกพ. หรือสำนักงานเขตในพื้นที่ประกาศ ณ วันที่ ๓๐กันยายน พ.ศ. ๒๕๕๙พรเทพ ธัญญพงศ์ชัยประธานกรรมการกำกับกิจการพลังงานชนิกา/ปริยานุช/จัดทำ๒๐ ตุลาคม ๒๕๕๙นุสรา/ตรวจ๖ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๓๙ ง/หน้า ๖/๑๘ ตุลาคม ๒๕๕๙